《雨中还家与兄夜话》
明代·童珮

作客归来水满囊，谢家生事转凄凉。
紫荆树树都含雨，青鬓人人半染霜。
异代狭邪逢处少，他乡山水过来忘。
庭前独赖兰荃草，花气虽微较自香。

作者简介：浙江龙游人，字子鸣，一字少瑜。世为书商，好读书，能诗。尝问学于归有光。善考订书画、金石、鼎彝，藏书数万卷，手自勘雠。卒年五十四。有《童子鸣集》。